GiliGold/VAD_KnessetCorpus huggingface dataset:
<רוני טיסר: הסיבה שהפנינו להגדרה זו סיבה טכנית לחלוטין, כלומר שיהיה מובן למה הכוונה במונח רב עיר.
<רוני טיסר: כלומר ההגדרה לא כוונה למנות את תפקידיו ואת מסגרת תפקידו של הרב, בניגוד לתפקידים אחרים, בהם כן אמרנו בחקיקה ובצורה מפורשת, שייקבעו בתקנות מסגרת התפקיד, כי כאן אנחנו בעצם מאפשרים לרבנים מעבר למסגרת התפקיד כן לקבל תמורה בעד עריכת הנישואין בכפוף להיתר לעבוד.
דוד צור: רבותיי, אני לא רוצה להיתקע שם.
דוד צור: הגדרת הרב עיר יכולה להיות לא במסגרת החוק הזה.
דוד צור: אני לא פה עכשיו הולך להגדיל את תפקידי רב העיר במסגרת החוק הזה.
דוד צור: זה משהו שמשרד הדתות הבהיר מן הסתם.
דוד צור: אנחנו מפנים להגדרה של סעיף 15א.
דוד אזולאי: אני מבקש להוסיף בהסתייגות הראשונה שלי שתפקיד הרב, יהיה גם עורך חופות.
דוד צור: או אתה רוצה להשמיע את כל ההסתייגויות, ונצביע על כולן?
<רוני טיסר: אתה רוצה שבמסגרת התקנות שהשר קובע, וקובע את מסגרת התפקיד, הוא גם יקבע לרב עיר את מסגרת תפקידו לעניין החופות?
<רוני טיסר: טוב.
<יהושע ישי: בפן הפרקטי, לא לפי הסכם קיבוצי של רבני השכונות ולא לפי הגדרת תפקידו של רב העיר בחקיקה, אין להם חובה לערוך חופות.
<יהושע ישי: יבוא זוג, יירשם לנישואין, אפנה אותו לרב מסוים לערוך את החופה.
<יהושע ישי: הרב, מבחינתו, יגיד- - - בפן הזה אנחנו נמצאים בבעיה.
שולי מועלם-רפאלי: טוב שאנחנו מחוקקים את החוק הזה.
דוד צור: הבנתי מה שאתה אומר.
דוד צור: השר יקבע במסגרת התקנות את תפקידי רב העיר.
דוד צור: אני לא נכנס פה – לא חברת הכנסת שולי מועלם דרך החוק הזה מגדירה את תפקידיו.
<יהושע ישי: לכן אני אומר, אל"ף, אי-אפשר להגדיר את התפקידים.
<יהושע ישי: גם דרך התקנות אתה לא יכול להגדיר את תפקידם, כי התקנות הללו יכולות לחול מכאן ולהבא.
<יהושע ישי: מכאן ולהבא אין יותר- - - כי לא מתמנים חדשים, וכל אלה שהתמנו, מונו לפני שנת 2000.
<יהושע ישי: יש הסכם קיבוצי.
<יהושע ישי: אני יכול לתת לך רעיון, לבוא בניסיון במסגרת ההסכם הקיבוצי, לומר: טוב, רבותיי, קחו בחשבון שמהיום- - -
שולי מועלם-רפאלי: איפה הייתם עד היום?
שולי מועלם-רפאלי: אתם כל פעם מעלים פה נושאים שאני עומדת נדהמת מזה שעד היום לא מצאתם לנכון, עובדי ציבור לא העלו את הרעיונות האלה עד היום.
דוד צור: אמרתי לחבר הכנסת מרגי שלא הסדרנו את הנושא הזה.
יעקב מרגי: הרגולטור כשל.
דוד צור: הרב יהושע, אני מבקש לעצור פה.
דוד צור: אני לא מקיים פה דיון עכשיו על הרבנות באופן כללי.
דוד צור: חבר הכנסת אזולאי, תמשיך בבקשה עם ההסתייגויות.
דוד אזולאי: אדוני היושב-ראש, לגבי ההסתייגות הראשונה שלי, אני לא רוצה לעכב כרגע את הדיון.
דוד אזולאי: אני עדיין לא שלם עם זה, ומבקש בכל זאת לשבת עם היועצת המשפטית של הוועדה, לשמוע את חוות דעתה בנושא הזה.
דוד אזולאי: אחר כך אקבל החלטה, אם להגיש את ההסתייגות או לא.
דוד אזולאי: לכן אני מבקש כרגע לא להעמיד את זה להצבעה.
דוד צור: אז אני לא רואה את זה כהסתייגות.
דוד צור: גם אם מצביעים, אתה יכול אחרי זה למשוך את ההסתייגות.
דוד אזולאי: אני עובר לסעיף הבא, סעיף (ג).
דוד אזולאי: כתוב: או במועצה הדתית או ברשות המקומית.
דוד אזולאי: אני לא יודע ממתי ברשות המקומית נרשמים לנישואין, לכן אני מבקש למחוק את הפסקה: ברשות המקומית.
דוד אזולאי: שיישאר רק במועצות הדתיות.
<רוני טיסר: יש אפשרות להירשם שם.
<רוני טיסר: אין אפשרות לקחת אגרה שם.
שולי מועלם-רפאלי: יש אפשרות כזו בחוק.
שולי מועלם-רפאלי: אי-אפשר להוריד את זה.
שולי מועלם-רפאלי: אם בחוק אפשר להירשם ברשות מקומית- - -
דוד צור: מי בעד ההסתייגות של חבר הכנסת אזולאי?
דוד צור: הצבעה בעד ההסתייגות – אין נגד – רוב גדול ההסתייגות לא עברה.
דוד אזולאי: סעיף (ד), עמ' 2.
דוד אזולאי: סעיף (2), התשלום המרבי.
דוד אזולאי: בהסכמת שר האוצר.
דוד אזולאי: אני רוצה לדעת אם יש כיסוי תקציבי, אם זה יופיע בתקציב ובאילו סכומים מדובר.
דוד צור: זה לא קשור לעניין תקציבי.
שולי מועלם-רפאלי: זה במסגרת עבודה פרטית.
יעקב מרגי: היועצת המשפטית אמרה שאם יוסדר הנושא של התשלום לרבנים באמצעות המועצה הדתית או תשלום פרטי?
<רוני טיסר: לא, אבהיר.
<רוני טיסר: מה שנקבע בתקנות זה גובה התשלום שרב רשאי לקבל עבור חופות שהוא עושה במסגרת עבודתו הפרטית.
<רוני טיסר: מבני הזוג.
<רוני טיסר: אם זה עבודה פרטית, הוא מקבל את זה מבני הזוג.
דוד צור: אין פה סעיף תקציבי.
<רוני טיסר: אתם יכולים לבקש שזה יגיע דרך המועצה הדתית, שבני הזוג ישלמו למועצה הדתית.
דוד צור: השאלה שלך, אם הוא מקבל כסף ביד.
יעקב מרגי: רב שכונה, חלק מהגדרת תפקידו, לערוך חופה.
יעקב מרגי: אני לא מבין מה זה ללכת עם, להרגיש בלי.
יעקב מרגי: מה זה, במסגרת עבודתו הנוספת?
יעקב מרגי: מה, הוא יפתח עכשיו עוסק מורשה לעניין – מה?
יעקב מרגי: עריכת חופות- - -
<רוני טיסר: באמת שאלה, האם רב שזו מסגרת תפקידו לערוך עבודה פרטית- - -
יעקב מרגי: המחוקקת חשבה לעשות את זה.
שולי מועלם-רפאלי: אני חייבת להביע פה מחאה נמרצת, חבר הכנסת מרגי.
שולי מועלם-רפאלי: אני עונה.
שולי מועלם-רפאלי: אני לא נעלבת.
יעקב מרגי: אל תיקחי את זה אישית.
שולי מועלם-רפאלי: אני לא לוקחת את זה אישית.
שולי מועלם-רפאלי: משך חודשים פה ניסיתם להסביר שלשופטים מאפשרים עבודה פרטית בתור מרצים ולעורכי דין מאפשרים עבודה פרטית בתור מרצים, ואיך אני פוגעת בהכנסה של הרבנים.
שולי מועלם-רפאלי: אתה לא בן אדם יחיד.
שולי מועלם-רפאלי: אני אומרת לך- - -
יעקב מרגי: כמי שהיה ראש מועצה אומר לך חד-משמעית, בהשקפת עולמי רב שכונה בהגדרת תפקידו, זו המשכורת שלו.
שולי מועלם-רפאלי: מעולה, אז אפשר לשנות ואסור יהיה לו לערוך חופות.
יעקב מרגי: תנו לי לבטא את התהייה.
דוד צור: אנחנו לא רוצים לפגוע בהם.
דוד צור: כרגע זה קורה, הרב מרגי.
פנינה תמנו: התחושה היא שאם המשכורת לא מספקת, זה משהו אחד, אבל אם יש להם משכורת מהמדינה, והיא משכורת נאותה וראויה- - -
דוד צור: רגע, חבר הכנסת מרגי, אני רוצה שהיועצת המשפטית תבהיר את העניין.
פנינה תמנו: רק אם אפשר להשלים את המשפט שלי.
פנינה תמנו: אבל אם המשכורת היא ראויה ונאותה, ואכן בפועל בפרקטיקה של המציאות אנחנו רואים שנערכות חופות, הרי בסופו של דבר נשים מסגרת נכונה שהיא לא יותר מדי לקחת, אבל גם לא יותר מדי לגרום להם לפגיעה כלכלית.
פנינה תמנו: אני חושבת שראוי לשים גדרות וסייגים, במיוחד שזה יכול להוסיף – זה רק מוסיף, כי רב הוא לא מרצה באקדמיה, וזה ודאי משהו אחר לגמרי.
פנינה תמנו: לכן חשוב שיהיו גדרות.
יעקב מרגי: לא אמרתי שרב שכונה- - -
פנינה תמנו: הגישה שלי בתפישת עולמי זה שודאי אני מצפה מרב יותר מכל אדם אחר שעובד ברשות המדינה.
יעקב מרגי: אני לא מתנגד שרב, שיש לו התמחות גם במשפטים, יעשה עבודה נוספת במכללה, אבל כשאתה אומר לי שהוא רב שכונה, מהות תפקידו, אאפשר לו לעשות אותה עבודה בתשלום נוסף ממקור אחר – לא.
יעקב מרגי: זה חוטא למטרה.
דוד צור: זה החוק אומר.
דוד צור: זה הרישא של החוק.
דוד צור: בסיפא הוא אומר: מכיוון שבתוך עמנו אנחנו חיים, וכיוון שממילא הם גובים כסף, אנחנו רוצים לייצר נורמה שבה המשרד מעורב בזה, יש מכסות, יש תשלום, יש תקנות.
דוד צור: שהוא יידע שזו עבודה נוספת בשכר, שהיא מותרת לו.
דוד צור: אגב, גם שוטרים- - -
דוד צור: חבר הכנסת מרגי, כל המהות של החוק היא לנסות לטפל באיזו לקונה שקיימת.
יעקב מרגי: יושבים פה אנשי המשרד.
יעקב מרגי: יושב פה ראש מועצה מנוסה.
יעקב מרגי: מה יקרה – אני ראש מועצה דתית, יש לי רבני שכונות.
יעקב מרגי: אני מנהל מחלקת הנישואין, מחלק את החופות.
יעקב מרגי: אני מטיל מטלות על רבני שכונות.
יעקב מרגי: מה הוא יגיד לי: לא יכול היום, לא יכול מחר – למה?
יעקב מרגי: יש לי קבלת קהל פרטית שלי בשכונה, ושם כבר תפוס לי היום הזה, ואין לי שום סנקציה כמעביד.
יעקב מרגי: אני בא לתקן או לקלקל בחוק הזה?
דוד צור: אנחנו באים לתקן.
יעקב מרגי: אני חושב אסור לרב שכונה עריכת חופות במסגרת עבודה נוספת.
דוד צור: חבר הכנסת אזולאי, תמשיך בבקשה בהסתייגויות.
דוד אזולאי: אני רוצה להמשיך ולחדד את השאלה.
דוד צור: לא, הסתייגויות.
דוד צור: אם לא, אני הולך להצביע על כל החוק, כי זה לא עובד בשיטה שאני מכיר.
דוד צור: אני רוצה שתביעו את ההסתייגויות לנוסח החוק, כפי שהקריאה אותו היועצת המשפטית.
דוד צור: אתה בסעיף ד(2).
דוד צור: שאלת לגבי שר האוצר.
דוד צור: אז אל"ף, אין פה משמעות תקציבית.
דוד צור: איך אתה רוצה שהנוסח יהיה?
דוד צור: אתה רוצה שזה יימחק?
דוד אזולאי: שהמדינה לא תממן, כך אני מבין מהתשובה.
דוד צור: זה גם לא משתמע מהחוק.
דוד אזולאי: לא, מהחוק משתמע ככה: תקנות אלו ייקבעו בהסכמת שר האוצר.
דוד צור: כל דבר שגובים כסף, שר האוצר קובע את הסכום, בהתייעצות עם שר האוצר, מכיוון שמדובר פה במשהו תקציבי.
דוד צור: אם אתה רוצה שהוא יימחק מפה, זו ההסתייגות.
דוד צור: להוריד אותו?
דוד צור: למחוק אותו.
דוד צור: הצבעה בעד ההסתייגות – 2 נגד – רוב גדול ההסתייגות לא עברה.
דוד צור: בעד – 2.
דוד צור: נפל ברוב קולות.
דוד צור: חבר הכנסת אזולאי.
דוד אזולאי: לגבי עבודה נוספת של רב.
דוד אזולאי: עמ' 3, סעיף 1 למעלה.
דוד אזולאי: פה נשאלת השאלה, מה קורה עם רבנים שהם גם מוהלים וגם שוחטים בישוב שלהם – האם זו עבודה נוספת או לא?
דוד אזולאי: אם זו לא עבודה נוספת וזה מוכר, אין בעיה.
דוד אזולאי: אם לא, צריך להכניס את זה כהסתייגות.
דוד צור: ייקבע בתקנות, לדעתי.
<רוני טיסר: לא, עובדי ציבור ככלל צריכים לקבל היתר לעבודה פרטית, על כל עבודה פרטית.
<רוני טיסר: אם הם מוהלים ומקבלים על זה כסף, הם צריכים לבקש עבודה פרטית.
דוד אזולאי: הרבה רבנים, במיוחד רבני ערים, רבני התיישבות, עוסקים בין היתר- - -
דוד צור: במסגרת עבודתם או בנוסף?
<רוני טיסר: אם הם מקבלים על זה תמורה, הם צריכים לקבל- - -
קריאה: זה לא מחויב ממסגרת עבודתם.
<רוני טיסר: אבל עדיין הם צריכים לקבל היתר לעבודה פרטית.
דוד צור: זו עבודה נוספת.
<ישראל פת: לגבי רבני התיישבות, יש תוספת מובנית בשכר של רב התיישבות, כשיש לו תעודת שוחט.
דוד אזולאי: ומוהל?
יעקב מרגי: לא מוגדר.
<ישראל פת: ההיסטוריה של חקיקת חוק תקציבי שירותי הדת היהודיים- - -
דוד אזולאי: זה נחשב עבודה נוספת?
דוד צור: הוא שואל, אם זה ייחשב לו במכסה.
פנינה תמנו: השאלה, האם צריך להבהיר פה שזה המכסה שקובע שר האוצר.
דוד צור: השאלה, אם זה יהיה בתקנות.
<רוני טיסר: המכסה היא טקסי הנישואין והתחום, וזה בלבד.
דוד צור: חבר הכנסת אזולאי, שמעת את זה?
דוד צור: אנחנו לא רוצים לפגוע בו.
דוד צור: מדובר פה במכסה נפרדת לחופות.
דוד צור: זה טוב.
פנינה תמנו: זה טוב.
דוד צור: זה מה שייקבע בתקנות.
שולי מועלם-רפאלי: השארנו את המרחב למשרד.
דוד צור: חבר הכנסת אזולאי, אם כך אין הסתייגות – הבהרה לפרוטוקול של היועצת המשפטית?
דוד אזולאי: אני מקבל את ההבהרה, שזה לא מחייב אישור של עבודה נוספת.
<רוני טיסר: לא, לא אמרתי שזה לא מחייב אישור של עבודה נוספת; אמרתי שזה לא נחשב לעניין המכסה, כלומר כשהוא יבוא לערוך חופה, לא יגידו לו- - -
דוד צור: האם הוא גם מוהל.
דוד אזולאי: למרות מה שנאמר פה אני מבקש שתחילת תוקפו של החוק יהיה כפוף לפרסום התקנות.
דוד צור: זה כתוב בנוסח: ביום פרסומן של התקנות.
דוד אזולאי: אני לא מתייחס לכניסת החוק לתוקפו, כי פה שמעתי ארבעה חודשים.
דוד אזולאי: אז יכול להיות שהחוק ייכנס לתוקפו עוד ארבעה חודשים, אבל התקנות, מניסיוננו פה- - -
דוד צור: זה כל העניין, שיש פה התניה.
דוד אזולאי: אני מבקש להתלות אחד בשני.
שולי מועלם-רפאלי: היא הקריאה את זה.
שולי מועלם-רפאלי: הרי זה מה שסיכמנו מהיום הראשון.
דוד צור: אז בואו נצביע על ההסתייגויות, ונאשר אותה.
שולי מועלם-רפאלי: אני לא רוצה לאשר את ההסתייגות.
דוד אזולאי: הנוסח לא נראה לי.
דוד צור: היועצת המשפטית תבהיר את הנוסח כדי שתנוח דעתך.
<רוני טיסר: סעיף 3 אומר:
<רוני טיסר: כיוון שההסכמה הזאת היתה אתמול בלילה, אני חושבת שזה לא מופיע בנוסח שלפניכם.
<רוני טיסר: לכן הקראתי את זה.
דוד צור: סיימנו עם כל ההסתייגויות של חבר הכנסת?
דוד אזולאי: עוד אחת בשם שר הדתות לשעבר.
דוד אזולאי: רב שכונה לא יוכל לקבל אישור עבודה נוספת על עריכת חופות.
<רוני טיסר: אתה רוצה שיהיה איסור, כלומר הם לא יוכלו לקבל תמורה עבור מה שהם עושים- - -
דוד צור: מי בעד ההסתייגות של סיעת ש"ס?
יעקב אשר: אנחנו מצטרפים לכל ההסתייגויות של ש"ס, קבוצת יהדות התורה.
דוד צור: להצביע עליהן?
דוד צור: הסתייגויות לדבר במליאה.
<רוני טיסר: ההסתייגות הראשונה שחבר הכנסת אזולאי אמר, אמרת שאתה לא בטוח לגביה – לא הצבענו עליה, שהשר- - -
שולי מועלם-רפאלי: שביקשת לשבת עם רוני, אז לא הצבענו על זה.
דוד אזולאי: את רוצה להצביע על זה?
<רוני טיסר: אתה יכול למשוך אותה.
דוד אזולאי: אני מעדיף שנצביע עליה.
דוד צור: מי בעד ההסתייגות של ש"ס לסעיף 14ב?
דוד צור: הצבעה בעד ההסתייגות – 2 נגד – 5 ההסתייגות לא עברה.
<רוני טיסר: עכשיו יש ההסתייגויות של סיעת יהדות התורה.
דוד צור: הצטרפו.
<רוני טיסר: יש נוספות.
<רוני טיסר: יש להם איזה 12 הסתייגויות.
דוד אזולאי: אני רק מבקש הערה.
דוד אזולאי: אנחנו תנועת ש"ס מצטרפת לכל ההסתייגויות- - -
דוד אזולאי: אני מציע שנשאיר את זה לדיונים במליאה.
יעקב אשר: ההסתייגויות שלנו הוגשו, ואין טעם לדעתי לומר אותן.
דוד צור: אתה רוצה שנצביע על כולן?
יעקב אשר: אני רוצה לומר מילה אחת במסגרת ההסתייגויות.
יעקב אשר: יש דברים שבאים באמת מתוך כוונות טובות, לעשות הסדרה של דברים וכו', והכול טוב ויפה, אבל יש כאן מגמה, כפי שבאה לידי ביטוי בדיונים, שבסופו של יום, רוצים להקים פה איזו אלטרנטיבה למוסד הרבנות, ולכן ההסתייגויות.
דוד צור: זה האיר את הלקונה, ולדעתי- - -
יעקב אשר: אנחנו בדיוק בהסתייגויות מנסים לגרום לכך שלא יהיה מצב שבו על-ידי כביכול עשיית איזה סדר מסוים, ואגב, אנחנו מסכימים בדברים מסוימים לעשות את הסדר, אבל מישהו אחר או גוף אחר ישתחל פנימה למערכת בצורה כזו או אחרת ללא שום ביקורת, ללא שום אחריות.
יעקב אשר: הפרטה דה פקטו של שירותי הדת, ואני מתפלא על יוזמי החוק, שגרמו לכך.
דוד צור: ההסתייגות הראשונה, נא לקרוא אותה.
<רוני טיסר: אקריא אותן כפי שהוגשו לי.
<רוני טיסר: על רב עיר לא יחול איסור מוחלט על קבלת תמורה בעד עריכת טקסי נישואין אלא אותן הוראות החלות על שאר הרבנים עובדי הציבור המאפשרות קבלת תמורה לאחר קבלת היתר כאשר הרב מילא את מסגרת תפקידו, שתיקבע בתקנות.
דוד צור: בעד – 2, נגד – 5.
דוד צור: נפלה.
<רוני טיסר: הסעיף שקובע דין משמעתי נוסף יימחק, סעיף קטן (ז).
<רוני טיסר: סעיף 2, שקובע חובת התקנת תקנות ראשונות, יימחק.
דוד צור: נפל.
<רוני טיסר: בהגדרה "עבודה פרטית", בסופה יבוא: הניתן על-ידי יושב-ראש המועצה הדתית.
<רוני טיסר: בסעיף 14ג(א) אחרי המילים: רב שכונה, יבוא: עמותה שעוסקת בעריכת נישואין- - -
<רוני טיסר: בסעיף 14ג(ב) לאחר המילים: לבד ממשכורתו בעד טקסי נישואין שערך, יבוא: אך יוכל לקבל עבור חופות שערך לתושבים מעיר אחרת, ובלבד שהסכום לא יהיה גבוה מהסכום שקבע השר בתקנות.
<רוני טיסר: הם רוצים שרבני ערים, הם יוכלו לערוך טקסי- - -
יעקב אשר: שולי, דברי אתי.
שולי מועלם-רפאלי: דיברתי כל כך הרבה, חבר הכנסת אשר.
שולי מועלם-רפאלי: כיוון שמלכתחילה, כפי שאמרת, אתה מתפלא עליי, נשאיר את זה במסגרת ההתפלאות.
דוד צור: הצבעה בעד ההסתייגות – 2 נגד – 5 נמנעים - 1 ההסתייגות לא עברה.
רוברט אילטוב: אני נמנע הפעם...
יעקב אשר: האמת, באמת אין שום סיבה שלא.
יעקב אשר: אם זה מוצדק, אם יקבע השר בתקנות- - -
שולי מועלם-רפאלי: כי כבר היום זה שם.
שולי מועלם-רפאלי: לא באמת נכנסת לעומק החוק.
יעקב אשר: זה בדיוק הטענה של קודם, כי גם היום עושים עבודה נוספת.
<רוני טיסר: סעיף 14ג(ג).
<רוני טיסר: שוב, אחרי המילים: רב שכונה, יבוא: עמותה או רב מטעמה.
<רוני טיסר: אחרי המילים: לא יקבל כל תמורה או טובת הנאה אחרת לבד ממשכורתו, יבוא: למעט סכום של 180 שקלים והחזר דמי הנסיעות.
<רוני טיסר: זה בסעיף 14ג(ג).
<רוני טיסר: רב המשמש במשרה חלקית יהיה רשאי לגבות תמורה נוספת עבור עריכת הטקס, ובלבד שהסכום החודשי לא יעבור את גובה המשכורת של רב במשרה מלאה.
<רוני טיסר: בסעיף 14ג(ד1) לאחר המילים: שר האוצר, יבוא: ובאישור ועדת הפנים והגנת הסביבה.
<רוני טיסר: בסעיף 14ג(ז2) בסיפא יבוא: עמותה או רב מטעמה שעברו על הוראות חוק זה, ינוכה מהתמיכות שהעמותה מקבלת פי שלושה מתמורה שהתקבלה בעד עריכת הטקס, ובנוסף, אם העמותה מוכרת כמוסד ציבורי לפקודת מס הכנסה, סעיף 46, לא יתאפשר לעמותה לחדש את האישור הנ"ל למשך עשר שנים.
דוד צור: חבר הכנסת אשר, צריך יום לימודים ארוך כדי להבין את הנוסחה הזאת שקבעת.
יעקב אשר: זה נוסחה של שכר ועונש.
יעקב אשר: אחד שעובד- - -
דוד צור: זה נקבע בתקנות.
דוד צור: לא נכנסים לעניין- - -
יעקב אשר: אבל למה הזלזול בזה?
דוד צור: בכלל לא.
דוד צור: אני אומר שזה מורכב.
יעקב אשר: מאחר ששם הכול חשוך, בתוך אותם 3.5 מיליון יש ויכוח, אם זה 3.5 או 4, לפחות יורידו משם פי שלושה.
יעקב אשר: אולי זה יהיה הרתעה.
יעקב אשר: אני רוצה להוסיף עוד שתי הסתייגויות.
יעקב אשר: אני חושב שהיא סיימה.
דוד צור: היא סיימה להקריא את ההסתייגויות שלכם.
<רוני טיסר: סיימתי, רק יש תיקון, קודם היתה טעות: במקום 4 בעד ואחד נמנע – 4 נגד ואחד נמנע.
<רוני טיסר: שיהיה ברור שההסתייגות נפלה.
דוד צור: מה שתי ההסתייגויות הנוספות?
יעקב אשר: אני רוצה להוסיף כאן, שמאחר שכל מטרת החוק הזה, להקל על האזרחים, ושלא ייקחו מהאנשים סתם כסף והכול, אני חושב שבמסגרת הימים האלה והיום הזה, שאנחנו הולכים לעבור תכף בוועדה אחרת, להוסיף שיהיה אפס מע"מ על השירותים הללו שניתנים לציבור בתור הסברת פנים לציבור.
דוד צור: יצירתי ביותר.
יעקב אשר: והסתייגות אחרונה, להחליף את השם של החוק, מהצעת חוק שירותי הדת היהודיים- - -
<רוני טיסר: לא, כיוון שזה תיקון לחוק קיים, אי-אפשר להסתייג לשם החוק.
יעקב אשר: אומר לפרוטוקול: פגיעה בשירותים.
יעקב אשר: ניסיון להכנסת גורמים- - -
דוד צור: סיימנו את כל ההסתייגויות.
דוד צור: יש הסתייגויות נוספות?
דוד צור: אנחנו מצביעים על כל החוק כנוסח הוועדה, כפי שקראה אותו היועצת המשפטית של הוועדה, בלי ההסתייגויות.
יעקב מרגי: בתוספת- - -
<רוני טיסר: הקראתי את זה.
דוד צור: היא הקריאה את זה.
דוד צור: כנוסח הוועדה.
דוד צור: מי בעד כנוסח הוועדה?
דוד צור: הצבעה בעד - 5 נגד – 2 אושר.
דוד צור: בעד – 5, נגד – 2.
דוד צור: החוק עבר.
דוד צור: חזק וברוך.
שולי מועלם-רפאלי: חזק וברוך.
דוד צור: רבותי, אני פותח את הדיון רק על הרביזיה.
דוד צור: אתם רואים שיש פה קהל רב שבא לדיון הבא בכלל.
דוד צור: אפילו חברת הכנסת עדי קול באה לרביזיה של חברת הכנסת מועלם.
דוד צור: יש לנו שלוש רביזיות של חברת הכנסת שולי מועלם-רפאלי, של חבר הכנסת אורי מקלב ושל חבר הכנסת דוד אזולאי.
דוד צור: חברת הכנסת שולי מועלם-רפאלי, לרביזיה שלך.
שולי מועלם-רפאלי: אני מושכת אותה.
דוד צור: אז אנחנו דנים רק ברביזיה של חברי הכנסת מקלב ואזולאי.
דוד צור: מי מצביע בשם פנינה תמנו-שטה, עדי קול?
דוד צור: חבר הכנסת אזולאי לא פה.
דוד צור: חבר הכנסת מיכאלי מצביע במקומו.
דוד צור: חבר הכנסת מקלב, תנמק את הרביזיה, בבקשה.
דוד צור: צריך להצביע קודם כול על פתיחת הדיון?
<רוני טיסר: קודם לנמק למה הוא רוצה לפתוח את הדיון.
דוד צור: בבקשה, למה אתה רוצה לפתוח את הדיון אחרי שקיימנו דיון ארוך וכמעט שכנענו אותך?
אורי מקלב: אל תחשוב שאנמק את זה בקצרה.
אורי מקלב: כבר מיצינו את הדיון, כבר דיברנו על כך.
אורי מקלב: אפתח במה ששאל חבר הכנסת אייכלר, האם שופטים או פקידים אחרים יכולים לעבוד בעבודה נוספת?
אורי מקלב: התשובה היא כן, באישור, כמקובל, הם יכולים לעבוד בעבודה נוספת, מה שכאן לא מאפשרים לרבנים.
דוד צור: החוק מאפשר.
אורי מקלב: אבל בהסתייגויות שהם לא יכולים לעמוד בהן.
אורי מקלב: אני רוצה לפתוח בזה שהדימוי של החוק, כפי שמתקבל, לא רק הכוונה של המחוקקים אבל בסופו של דבר כולנו צריכים להודות שיש בחוק הזה דימוי שלילי לרבנים, כאילו הרבנים לוקחים כסף.
אורי מקלב: כאילו בלי כסף לא מסדרים קידושין.
אורי מקלב: יש כאן איזה נושא של מעטפות, מעל השולחן ומתחת לשולחן.
אורי מקלב: יש דימוי מאוד-מאוד לא נכון, מאוד מקומם.
אורי מקלב: מה שאנחנו עושים בחוק הזה, לאחר ההסתייגות שהתקבלה, שעד שלא יהיו תקנות החוק הזה לא יוחל, פוגע באופן אמיתי בהתנהלות ובעבודת הקודש תרתי משמע שעושים הרבנים באופן כללי, וגם בנושא של עריכת חופות.
אורי מקלב: בנוסף לעניין הזה, חלק גדול מהרבנים עובדים במשרה חלקית.
אורי מקלב: יש עבודה רבה סביב תפקידו של הרב.
אורי מקלב: אי אפשר לעמוד בכל המטלות, וחוץ מעצם הרישום רב גם לא מחויב אחרי כן לנסוע ולערוך את החופה, לחכות, להמתין, לנסוע מחוץ לעיר.
אורי מקלב: אנחנו חושבים, ואנחנו בטוחים גם בעניין הזה, שהחוק הזה יקשה מאוד על המועצות הדתיות לתת את השירות של עריכת חופות באופן מעשי, לא רק הרישום.
דוד צור: כל זה המבוא?
אורי מקלב: התוצאה של החוק הזה תהיה שגופים אחרים פרטיים, שאין להם שום הגבלה חוקית לקחת כסף ולגבות הוצאות, יהיו דומיננטיים בתחום הזה.
ישראל אייכלר: זאת המטרה השנייה.
אורי מקלב: לכן ביקשנו רביזיה ואנחנו מבקשים לקבל את ההסתייגויות שלנו.
דוד צור: מי בעד פתיחת הדיון?
<רוני טיסר: אם מצביעים בעד – הדיון נפתח מחדש, אם מצביעים נגד – הדיון לא נפתח מחדש.
ישראל אייכלר: אנחנו רוצים שהוא ייפתח.
משה זלמן פייגלין: אני מבקש להעיר משהו.
משה זלמן פייגלין: אני חייב משום שאני מרגיש קצת לא בנוח.
משה זלמן פייגלין: אני אצביע כאן עם הקואליציה ואני נגד פתיחת הדיון, אבל אני חושב שהטיעון שמושמע כאן צודק בבסיסו.
משה זלמן פייגלין: לכן אחרי שאנחנו מסדירים את הנושא הזה, של מתן שכר לרבנים, אנחנו צריכים להסדיר באותה חומרה מקרים חריפים וחמורים הרבה יותר גם בנוגע לנושאי משרות תאומות אחרות מתחום המשפט ומתחומים נוספים.
ישראל אייכלר: למשל, שופט יכול ללכת להרצאות, למכירת ספרים, לכינוסים.
<רוני טיסר: אני יכולה לענות משפטית על השאלה הזאת.
דוד צור: לפני שתעני משפטית, אני מקבל כעיקרון את דבריו של חבר הכנסת פייגלין על אותם מקומות שבהם הנושא לא מוסדר ויש בהם לקונה, שבעיקר אמורים להיות מוסדרים על-ידי המדינה בנהלים פנימיים או בחקיקה.
דוד צור: למשל, משרד הבריאות עדיין מנסה לעשות סדר בכל הקשור לשר"פ.
דוד צור: זה נכון לגבי רופאים או שופטים או אחרים שהוזכרו.
דוד צור: כעיקרון זה תחום שלא נגעו בו וחברת הכנסת שולי מועלם-רפאלי עשתה הסדרה נכונה.
ישראל אייכלר: למה דווקא בנושא הזה?
דוד צור: לא דווקא.
דוד צור: ההסדרה קיימת גם במקומות אחרים.
ישראל אייכלר: היא לא כתבה שלשופט אסור למכור ספרים ולהתעשר מהרצאות.
דוד צור: חבל לקחת את זה למקום המפלג.
דוד צור: יש פה חוק שעושה הסדרה של העניין.
דוד צור: לכן, מי בעד?
דוד צור: נמנעים – אין ההצעה לפתוח מחדש את הדיון בנושא הצעת חוק שירותי הדת היהודיים (תיקון מס' 21) (איסור קבלת תמורה בעד עריכת נישואין), התשע"ד-2014, לא נתקבלה.
דוד צור: 2 בעד, 4 נגד.
דוד צור: הדיון לא ייפתח מחדש.
<רוני טיסר: עלתה כאן השוואה אל מול שופטים.
<רוני טיסר: אני רוצה להבהיר.
<רוני טיסר: ההסדרה כאן נעשית רק לגבי עבודה שבמסגרת תפקידם של אותם רבנים.
<רוני טיסר: זאת אומרת, עריכת חופות.
<רוני טיסר: אם אני משווה את זה למקרה של שופטים, ההסדרה הכללית החלה לגבי עובדי ציבור, שהם לא יכולים לעשות בכלל, יש איסור מוחלט על עבודה פרטית במסגרת תפקידיהם.
<רוני טיסר: שופטים לא יכולים לשפוט בתיקים בדרך פרטית ולקבל על כך כסף.
<רוני טיסר: זה לא ששופט יוכל להגיד: אני עובד מ-8 ועד 4 ושופט בתיקים, ואחרי 4 אני שופט באופן פרטי.
ישראל אייכלר: זה השוואה לדיינים בתיקי גירושין.
ישראל אייכלר: אבל עריכת טקס נישואין היא כמו עריכת טקס אחר.
ישראל אייכלר: את משווה דיינים מול שופטים, וזה נכון לגבי גט, לגבי דיני ממונות, אבל לא לגבי עריכת טקס.
שולי מועלם-רפאלי: במסגרת התפקיד של רב הוא עורך חופות.
שולי מועלם-רפאלי: לשופט אין אישור להקים עכשיו בית-משפט ולשפוט באופן פרטי.
דוד צור: הדיון נעול.
מירי רגב: אני פותחת את ועדת הפנים והגנת הסביבה של הכנסת, בהצגת דוח ועדת המשנה בראשותו של חבר הכנסת דב חנין, בעניין סוגיות תכנון וסביבה במפרץ חיפה.
מירי רגב: אני רוצה רק בהזדמנות הזאת להמשיך לברך ולחזק את חיילי צה"ל, מפקדי צה"ל, שממשיכים בלחימה בעזה, ולחזק את המשפחות השכולות, וכמובן החלמה לכל הפצועים שלנו.
מירי רגב: בעצם ההצעה של הקמת ועדת המשנה שהבאתי לוועדת הפנים נולדה כתוצאה ממספר דיונים שנערכו בתחילת המושב.
דב חנין: תחילת מושב החורף.
מירי רגב: היו מספר דיונים שדנו בסוגיות שהן בעיקרן סוגיות של זיהום אוויר במפרץ חיפה.
מירי רגב: נושאי הדיון הגי הגיעו אלינו גם מתושבי העיר חיפה והסביבה, גם מארגונים חברתיים שונים, סביבתיים שונים וגם מתוך חברי הוועדה.
מירי רגב: חשבתי לנכון להקים את הוועדה כדי לקבל איזשהו מיפוי אמיתי לבעיות שקיימות במפרץ.
מירי רגב: ברור לכולם שלא ניתן יהיה לפתור את כולן בבת אחת, אבל מרגע שיש לנו מיפוי מסודר, שהוועדה כמובן תשמע את הסקירה היום מחבר הכנסת דב חנין, עוד נלמד אותה, ואז נוכל לראות כיצד להמשיך וליישם את ההמלצות והמסקנות שיוצגו כאן בדיון הזה.
מירי רגב: אני מודה לכל החברים שהגיעו לכאן, אני מודה גם לראש העיר חיפה שהגיע לכאן.
מירי רגב: לא רואה כאן ראשי ערים נוספים בסביבה, אבל הם בטח סומכים עליך שאתה תעשה את העבודה.
מירי רגב: ואני עוברת אליך, חבר הכנסת דב חנין.
מראש אומרת: כרגע אני רוצה לשמוע את עיקרי הדברים ולשמוע את ההתייחסות רק של ראש עיריית חיפה, משום שמדובר בשטח שלך, אז אני לא רוצה לא לתת לך להגיב.
מראש אומרת: וכמובן זה דיון ראשון וכמובן לא אחרון בוועדת המשנה.
מראש אומרת: ואקבל כמובן החלטה בסוף הדיון הזה או לקראת הדיון הבא אם אמשיך לתת לוועדת המשנה את היכולת להמשיך ולעסוק בסוגיות אלה.
מראש אומרת: כרגע מבחינתי, ברגע שהגישה ועדת המשנה את המלצותיה, היא סיימה את עבודתה.
מראש אומרת: חבר הכנסת דב חנין, בבקשה.
דב חנין: תודה לך, גברתי היושבת-ראש.
דב חנין: הוועדה הזו, ועדת המשנה לבדיקה סוגיות של תכנון וסביבה במפרץ חיפה מונתה ביום ה-19 במרץ השנה כדי לבחון סוגיות של תכנון וסביבה במפרץ חיפה.
דב חנין: מיד עם כינון הוועדה פרסמנו קריאה לכל הגורמים המעורבים להעביר לעיונינו חומרים בנושאים הרלוונטיים לעבודתנו, ובמרכזן הנושאים שהועלו בישיבות ועדת הפנים והגנת הסביבה, כולל הישיבה שהחליטה על הקמת ועדת המשנה.
דב חנין: אני רוצה לפתוח קודם כול ולציין את שיתוף הפעולה המאוד מאוד משמעותי מצד כל הגורמים.
דב חנין: את הגישה הרצינית, את החומרים הרבים שהתקבלו, אשר סייעו רבות לעבודת הוועדה.
דב חנין: אני רוצה לציין את שיתוף הפעולה המאוד טוב שהיה לנו עם משרדי הממשלה השונים.
דב חנין: דרשנו מהם הרבה מאוד חומרים, הבאנו בפניהם הרבה שאלות, הם התייחסו במלוא הרצינות.
דב חנין: אני רוצה לציין מאוד לחיוב את עיריית חיפה ואת העומד בראשה.
דב חנין: לא במקרה הוא נמצא אתנו היום.
דב חנין: אני חושב שהיחס הרציני שלו לעבודת הוועדה התבטא גם לאורך כל העבודה שלנו, גם בפגישות האישיות שהוא השתתף בהן אתי, גם בהשתתפות שלו בסיורים, הפגישות עם מנכ"ל העיריה, עם מהנדס העיר, החומרים הרבים שהעירייה העבירה לידינו והשאלות הרבות שהיא ענתה עליהן.
דב חנין: אני רוצה לציין לחיוב את שיתוף הפעולה שלנו עם המפעלים, אם החומרים, את השאלות, את הסיור – בז"ן, מפעלים אחרים וכדו'.
דב חנין: אני רוצה להעריך מאוד את המעורבות האזרחית הרבה שהייתה כאן, הן מצד ארגוני הסביבה והן מצד תושבי האזור, בהליכים הציבוריים.
דב חנין: המעורבות הזאת היא בהחלט ביטוי לעניין של אנשים, לנכונות של אנשים להיכנס לנושאים.
דב חנין: גם מהם קיבלנו הרבה מאוד חומרים.
דב חנין: גברתי היושבת-ראש, העבודה שעשינו הוא עצומה בהיקפה, עכשיו רק צריכים לבקש ממנכ"ל הכנסת שני חדרים כדי לאחסן בהם את כל הארגזים של החומר שהגיע אלינו.
דב חנין: אבל לא היינו מצליחים בעבודה הזו אלמלא הליווי המקצועי המאוד מאוד מעמיק והמקיף של שירי ספקטור-בן ארי, החוקרת מטעם מרכז המחקר והמידע של הכנסת, שבאמת עשתה ימים ולילות כדי ללוות אותנו, כדי לחקור את השאלות הרבות והמגוונות וכדי לעבור על החומרים העצומים שהצטברו אצלנו.
דב חנין: עורך-הדין תומר רוזנר, היועץ המשפטי של הוועדה, באמת ענה על מגוון עצום של שאלות, גם משפטיות וגם אחרות, שהתעוררו בפני ועדת המשנה.
דב חנין: ואני רוצה בשם כל חברי הוועדה להביע הערכה גדולה לעבודתו המקצועית והמשפטית הרצינית שליוותה אותנו.
דב חנין: את עיקרי החומרים שקיבלנו העלינו גם לאתר האינטרנט של הוועדה, וביקשנו התייחסות של הציבור אליהן.
דב חנין: המתכונת הפתוחה והשקופה הזו של עבודת הוועדה סייעה לציבור הרחב להיות מעורב, להכיר את החומרים שבפנינו, ולקבל עמדה על העמדות השונות של הגורמים השונים שהוצגו בפני הוועדה.